
והלכת בדרכיו
חסד

1] חסד.
1. מקור.
1. והלכת בדרכיו.
1) חפץ חיים (אהבת חסד הקדמות פתיחה) – "ועתה נבאר איזה מ"ע רגיל לעבור מי שהוא איש כילי ומרחיק עצמו ממדת החסד: א. עובר עי"ז על מה שכתוב בתורה והלכת בדרכיו שהיא מ"ע הכוללת שנצטוינו בזה לילך במידותיו של הקדוש ברוך הוא אשר הם כולם רק לטוב וכמאמרם ז"ל מה הוא רחום אף אתה רחום מה הוא חנון אף אתה חנון וכו' וכיוצא בזה בשאר מידות טובות וכמו שמפורש ברמב"ם בסה"מ מצוה ח' [ונכפלה המצוה הזו דללכת בדרכי הש"י בח' מקומות בחלק דברים לבד וכנ"ל בהקדמה] וזה שמונע עצמו מלהטיב לרעהו בלי שום סיבה המעכבתו מזה עובר במ"ע זו שזירז הש"י עליה בכמה מקומות בתורה וכנ"ל".
2. והודעת להם את הדרך ילכו בה.
1) חפץ חיים (אהבת חסד הקדמות פתיחה) – "ב ועובר עוד על מה שכתוב בתורה מאמר מיוחד לענין חסד והוא מה שכתוב [בפרשה יתרו] והודעת להם את הדרך ילכו בה ואמרו חז"ל [בב"ק ק' ובב"מ ל'] את הדרך זו גמ"ח וביאורו מדכתב סתם את הדרך בה"א הידיעה ולא ביאר איזה דרך מסתמא היא הדרך הכבושה אשר דרך בה אבינו הראשון הוא אברהם שהיה דבוק כל ימיו במדת החסד כידוע. ובמאמר זה כלול כל עניני החסד שיש בין איש לרעהו ואף גמ"ח שהאדם עושה בגופו כגון ביקור חולים וקבורת מתים וכה"ג וכדאיתא שם בגמרא ועכ"פ גמ"ח שבממון ג"כ לא נפיק מכלל זה".
3. ואהבת לרעך כמוך.
1) עי' ערך 'ואהבת לרעך כמוך'.
2. אהבת חסד (ח"ג פרק ח' בהג"ה) – "ומ"מ צריך שידע האדם שמה שמצינו בכמה מאמרי חז"ל שהאדם צריך לעסוק בגמ"ח אינו יוצא בזה כ"ז שלא עסק בגמ"ח ממש להטיב לו גם בגופו שהרי אמרו בר"ה י"ח אביי ורבא תרוייהו מדבית עלי קאתו רבא דעסק בתורה חיי ארבעין שנין אביי דעסק בתורה ובגמ"ח חיי שתין שנין ורבא הלא למד תורה לאחרים. ויש לעיין אם לא היה אפשר לעשות ע"י אחרים מ"ט דרבא ואם אפשר מ"ט דאביי דעסק בגמ"ח הלא אמרו במו"ק ט' דמצוה שאפשר לעשות ע"י אחרים אין מבטלין תורה ואולי דאביי דהיה אז מפורסם בדורו מאוד כיון שהוא עסק בגמ"ח בודאי היה מוסיף ענינים גדולים במדת החסד ובלתי לא היה נעשה דבר זה וסברת רבא היה דאינו מונח חיוב על האדם שיתחיל לעסוק בדבר כיון שלא בא מעשה לפניו וחשש לביטול תורה ומ"מ מדחזינן דהוסיפו עבור זה לאביי עשרים שנה לחייו ש"מ דמשמיא אסכימו לאביי. וגדר הוספת השנים נוכל לאמר בפשיטות דמה שביטל תורה ע"י עסק הזמן של גמ"ח הוסיפו לו כדי שלא יחסר לו מתורתו ועוד נוכל לאמר דבשביל שאמר הקדוש ברוך הוא על בית עלי ולא יהיה זקן בביתך כל הימים והקב"ה נשבע אם תכפר עון בית עלי בזבח ובמנחה ודייקו חז"ל דמתכפר הוא בתורה ובגמ"ח וידוע דבן ששים לזקנה וע"כ הוסיפו עד ס'".
1. חת"ס (הקדמה לשו"ת של יו"ד, פתוח חותם) – "ודבר זה הוא מוסר השכל להשלם, אם אמר יאמר עבד העברי חשקה נפשי בה' וחפץ אני להתקרב אליו ואיך אעשה זאת למעט בלימודי ומשכלות שלימות נפשי כדי להשלים נפש חבירי. התשובה אליו דברי חז"ל: הרבה למדתי מרבותי ויותר מחבירי ומתלמידי יותר מכולם - היפלא מה' דבר למלאות לך שלימות נפשך מה שהחסרת לכבוד שמו - אתה עשה את אשר צווך לעשות ללמוד דעת את העם, וה' יעשה את שלו עשה רצונו כרצונך והוא יעשה רצונך כרצונו למלאות נפשך מידיעת השלימות ויספיק לך זמן המועט להשיג השגות רבות ונשגבות עוד יותר מכדי יכולת שכלך".
3. לבטל תורה כדי לקיים מצוות חסד שאי אפשר ע"י אחרים.
1. חייב לבטל תורה – אהבת חסד (ח"ג פרק ח' בהג"ה, לשונו מובא לעיל).
2. חולק – לרעך כמוך (ואהבת לרעך קונ' ביאורים סי' ג').
4. בשביל תורה.
1. אג"מ (אה"ע ח"ד סי' כ"ו אות ד') – "ודברי חתם סופר על מה שאר"ע ואהבת לרעך כמוך זהו כלל גדול בתורה, הוא בתורה ומצות דוקא דבעניני עוה"ז הא דרש ר"ע דחייך קודמין תמוהין מאד דבתורה ודאי תורתו קודמת כמפורש בקידושין דף כ"ט ע"ב שאף מלמוד תורה של בנו הוא עדיף וכ"ש מלמוד תורה דאחרים, ועיין ברמב"ם פ"א מת"ת ה"ד שפסק זה ובה"ב פסק שבנו קודם לבן בנו ובן בנו קודם לבן חברו, וכן איכא דין קדימה בצדקה ברמ"א יו"ד סימן רנ"א סעי' ג' עיין שם, ופשוט שבתורה הוא עצמו עדיף על אחרים יותר הרבה מבצדקה, דבצדקה פשוט שרק לחם שלו קודם ללחם של אחרים אבל אם חסר לו בשר ולחברו לחם צריך ליתן לחם לחברו ולא יאכל הוא בשר ועיין בפ"ת סימן רנ"א ס"ק ד' מפורש זה לענין שאר קדימות וכמו כן פשוט שהוא לענין קדימת עצמו מאחרים אף שהוא עני שצריכין ליתן לו גם בשר, ובתורה ברור שאף מי שיודע כבר מסכת אחת ואפילו סדר שלם הוא קודם ללמוד סדרים האחרים מללמד האחרים אף אותה המסכת, וגם בעניני עוה"ז ליכא איסור אלא רשות אם אינו פקוח נפש ממש שאז מסתבר שאסור ואילו בתורה הוא גם אסור להקדים האחרים מלמוד עצמו. אך הוריתי שכל ת"ח אף שצריך לעצמו והוא גדול מאד מחוייב ללמד מקצת זמן גם עם אחרים אף שמתבטל מתורת עצמו והבאתי ראיה מהא דר' פרידא שלימד לתלמיד קשה הבנה שהוצרך ללמד עמו ד' מאות זימני בעירובין דף נ"ד ע"ב אף שבזמן הזה היה יותר טוב אם למד לעצמו והיה לו שכר גדול חי ד' מאות שנה וכל דורו הביא בזכות זה לעוה"ב, שלכאורה היה אסור דלעצמו היה עדיף, דהוא למד עמו במקצת הזמן שמחוייב לבטל מתלמודו ולמד עם אחרים, ומסתבר לי שהוא ג"כ שיעור מעשר עשירית הזמן שיש לו ללמוד תורה ואולי יכול להוסיף עד חומש וצ"ע לענין השיעור. ולענין מצוה אם הוא וחברו צריכין לקיים מצוה וא"א אלא לאחד ודאי שאם יתן לחברו יעבור על העשה לכן לא מובן דברי החת"ס וצע"ג בכוונתו. ובכלל לא ידוע ענין הקדימות לחיוב האהבה, דכיון דהוא שליכא אלא לאחד ור"ע לא סבר כבן פטורא דימותו שניהם אלא מחוייבין ליתן רק לאחד ולהציל אחד, ממילא אף שהוא והאחר ממש שוין לו באהבה ובכל החיובים דמאי חזית דדמא דחבראי סומק טפי דלמא דמא דידי סומק טפי כלשון התוס' לענין שבלא מעשה אין חייב למסור עצמו בסנהדרין דף ע"ד ע"ב ד"ה והא. והלמד דלרעך לפי פשוטו הוא במקום את שברוב מקראות כתוב בכה"ג בלשון את וכן ואהבת לו כמוך דכתיב בגר הוא במקום אותו, ואף שאיכא מ"ד דדריש אתין גם הלמד ידרוש".
5. בבא מציעא (דף לג.), הו"ד בטשו"ע (סי' רס"ד סעי' א') – "משנה. אבדתו ואבדת אביו: אבדתו קודמת ... גמרא. מנא הני מילי. אמר רב יהודה אמר רב: אמר קרא אפס כי לא יהיה בך אביון, שלך קודם לשל כל אדם. ואמר רב יהודה אמר רב: כל המקיים בעצמו כך, סוף בא לידי כך".
1. רש"י (שם) – "כל המקיים בעצמו כך. אף על פי שלא הטילו עליו הכתוב, יש לאדם ליכנס לפנים משורת הדין ולא לדקדק שלי קודם, אם לא בהפסד מוכיח, ואם תמיד מדקדק, פורק מעליו עול גמילות חסדים וצדקה, וסוף שיצטרך לבריות".
2. אג"מ (אגרות השקפה סי' ג') – "בשלש לשונות ברך הקדוש ברוך הוא את כלל ישראל, שיהיו כחול הים, כעפר הארץ, וככוכבי השמים. ויש לדעת מה הכוונה בשלש דמיונות האלו. ויש להסביר ... אולם כלל ישראל נדמו ג"כ לעפר כי העפר נברא לקיום העולם, וכמעט כל דבר בעוה"ז בא מכח העפר שכל האוכלים צומחים מהעפר, וא"כ העפר לא נברא בשביל עצמו אלא לקיום אחרים, וכן הוא באדם כל איש ואשה לא נבראו לעצמם אלא לקיום אחרים, וכל יחיד צריך לדעת שאין ה' רוצה שידאג רק לעצמו אלא צריך להיות כעפר לעזור לאחרים הן בממונו הן בגופו ולהשפיע על אחרים ... אלא ע"כ צ"ל דאע"פ ששלך קודם לכל אדם מ"מ אינו נכון לעשות כן, וכמו שאמרו חז"ל שם בב"מ לג. ואמר רב יהודה אמר רב כל המקיים בעצמו כך סוף בא לידי כך עיין שם, הרי חזינן דמ"מ אין זה רצון ה' לגמרי, כי האדם צריך לעזור לאחרים כמו העפר, ולכן רב פרידא למד עם תלמידו ד' מאות פעמים. וא"ת מהו השיעור שאדם יפעל ויעזור לאחרים והרי אין לדבר סוף, ובאמת שלך קודם. אולם אפשר לומר דכמו דלענין עשירות וממון אדם מחויב לתת מעשר מנכסיו כך הוא בדבר הזה שאדם צריך לתת מעשר מזמנו משעות החופש שלו לעזור לאחרים לעסוק בצרכי הציבור והיחיד".
6. מראי מקומות.
1. תנא דבי אליהו )רבה ריש פרשה כ"ב) – "אל תתן ה' מאויי רשע וגו' (תהלים ק"מ ט'), [מה] בין (שהן) [כחן] של יוצאי מצרים לזרעו של עשו הרשע, יוצאי מצרים מצוה אחת היתה בידן והרבו ממנה מאה מצוות, נתקבצו כולם וישבו באגודה אחת, וכרתו ברית שיעשו גמילות חסדים זה עם זה, וישמרו מילה בבשרם ברית אברהם יצחק ויעקב, שלא יניחו לשון בית יעקב וילכו וילמדו לשון מצרים מפני דרכי עבודה זרה, אבל זרעו של עשו הרשע אינו כן, אלא כל זמן שיצחק קיים קיימו את (מילה) [המילה] בבשרם, כיון שמת יצחק ביטלו את (מילה) [המילה], מבשרם, שנאמר ...".
1) שמירת הלשון (ח"א חתימת הספר פרק ה') – "ונלך במסלה אשר דרכו אבותינו וכמו שכתוב שיתי לבך למסלה דרך הלכת. וז"ל התנא ד"א ... אם כן אף אנו נשית לבנו למסלה ההיא, ונראה לגמול חסד זה עם זה, ונשמור את ברית אברהם יצחק ויעקב לעבוד את אלהינו שבשמים לבדו. ולא נטה לבנו להסתת היצר הרע וטענותיו, כמו שלא הטו ישראל אזנם לטענת המצרים, אף שבזה היו המצרים רוצים להקל עולם מעליהם. ועבור זה יקויים עלינו הכתוב כימי צאתך מארץ מצרים אראנו נפלאות במהרה בימינו אמן".
2] הגדר של והלכת בדרכיו.
1. קשה, א"כ ה"ה חרון אף, או גאוה.
1. חינוך (מצוה תרי"א ד"ה ואולי  ).
2. מהר"י ווייל (סי' קצ"א) – "ושמא תאמר מה הוא גאה גאה אף אני כן ת"ל ליראה את השם אלהיך וגו' כלומר אל תשמש בטכסיסו. דאפילו מלך בשר ודם אין רוכבין על סוסו ואין יושבין על כסאו והעובר חייב מיתה משום דמרד במלכות".
3. מהר"ל (סוטה דף יד.) – "הלוך אחר מדותיו וכו'. פי' כי ההליכה אחר אחד הוא שנמשך אחריו, וכאשר הלך אחר מדותיו של הקב"ה נמשך אחר הקב"ה אמנם מה שאמר דוקא הלוך אחר מדותיו לעשות חסד ולא לעשות משפט. כי אי אפשר שיהיה עושה משפט כמו שעושה הש"י, רק גמילת חסד דבר זה ראוי אל הכל, אבל מדת המשפט אין יחוס משפט האדם אל משפט הש"י, שהרי אפשר שיטעה האדם במשפט ולכך עליו אין שייך לומר הלוך אחר מדותיו, רק בחסדי הש"י שייך לומר כך, כי החסד הוא שייך אל האדם ויכול האדם ללכת בדרכי הש"י ושייך בזה הלוך אחר מדותיו וכבר בארנו זה. ועוד כי אין נחשב שהולך אחר הקב"ה רק ע"י גמילות חסדים, שזאת המדה שעושה חסד וטוב והוא יתברך הטוב הגמור, ומפני זה דוקא במדה הזאת נקא שהולך אחר הש"י בעצמו וזה עיקר".
מהר"ל (נתיבות עולם, נתיב גמילת חסדים פרק א') – "הלוך אחר מדותיו מה הוא ... ומה שעל ידי המדה הזאת בפרט אפשר להתדמות לבוראו, מפני שזאת המדה היא מה שעושה האדם בעצמו. כי המשפט לא שייך לומר שהוא הולך בדרכי השם יתברך, כי ההולך הוא הולך מצד עצמו ועושה מעצמו מרצונו ומדעתו וזה נקרא שהוא הולך בדרכי השם יתב' כאשר עושה דבר מדעתו, ואילו המשפט הוא מחויב לעשות משפט ולא נקרא זה שהולך בדרכי הקב"ה, רק כאשר הוא עושה חסד לפנים משורת הדין והוא עושה מדעתו ומרצונו בזה שייך שהולך בדרכי השם יתברך. וכן הרחמים כאשר יש עני ומרחם עליו ונותן צדקה אין בכל זה שיאמר שהולך בדרכי ה' ית', כי אם לא היה העני בצרה אפשר כי לא היה עושה. ולכך לא יאמר בזה שהולך בדרכי השם ית' רק כאשר עושה חסד, שהחסד הוא עושה מעצמו ואינו חייב בזה ולפיכך על ידי המדה הזאת נאמר עליו שהולך בדרכי ה' והולך אחריו. ויותר מזה כי כבר התבאר בברכת המזון אצל כי לעולם חסדו, כי המדה הזאת מתייחס אל השם יתב' עצמו בפרט יותר משאר המדות וע"ש, ולפיכך הגומל חסדים נקרא שהולך אחר השם יתברך: ועוד יש לך לדעת, אף על פי שהאדם עושה משפט אמת וישר אין המשפט הוא מדת האדם, כי אי אפשר שלא יהיה האדם משקר במשפט בשגגה, ולפיכך אין מדת המשפט מדת האדם, ולכך אין לומר במדת המשפט שהאדם הולך אחר הקב"ה, רק כאשר הוא בעל חסד ועושה חסד שלא במשפט, והאדם מדה זאת אפשר לו לעשות והיא שייכת לו, ודבר זה יתבאר לקמן אצל חסד ואמת נפגשו, כי גמילות חסד בפרט הוא מדת האדם והוא שייך לאדם לא מדת המשפט ולא שאר המדות רק מדה זאת, ולפיכך במדה זאת שהיא מיוחדת לאדם יאמר בזה שהולך אחר הקב"ה והמדה הזאת מתייחס אל השם יתב' עצמו גם כן. כלל הדבר במדה זאת יאמר שהולך אחר הקב"ה, כי מדה זאת היא מדת השם ית' היא מדה עצמית, והאדם ג"כ מדה זאת אליו מצד עצמו ולכך שייך לומר בזה שהולך האדם אחר השם יתב'. ועוד כי פירוש זה כמו שאמרנו לפני זה, כי ע"י החסד מתעלה ומתרומם אחר השם יתב' כמו שאמרנו לפני זה, ובזה נקרא שהוא הולך אחר הקב"ה כאשר מתרומם מן השפלות עד המעלה העליונה כמו שהתבאר. כמו שנמצא אצל אברהם שהיה נקרא בשביל גמילות חסד שבו אם רם וכדכתיב וזה דרשו (ב"ר פג"ח) על אברהם הוא מרומים ישכון. ולכך כתיב אחרי ה' אלהיכם תלכו ובו תדבקון, וזה כאשר האדם מסלק מדה הגשמית ואז מתעלה למעלה אחר הש"י כמו שאמרנו ודבר זה מבואר".
2. קשה: נקמה.
1. דרשות הר"ן (דרוש י') – "והשני הוא שאין העונש הבא מהשם יתברך על בני אדם מכוון לעצמו, אבל להישיר אותם, או להגן אחרים שלא ילמדו ממעשיהם. כי העונש מצד עצמו אינו דבר משובח, שאילו היה כן, לא הזהירה התורה עליו, כמו שכתוב (ויקרא יט יח) לא תקום ולא תטור את בני עמך, כי התורה לא תמנע הפעולות הטובות מצד עצמן. ומה שיתואר השם יתברך עליה, באמרו (נחום א ב) אל קנא ונוקם, איננו מתואר בה מצד הנקמה בעצמה, אבל מצד הטוב הנמשך ממנה. ולפיכך אמרו רבותינו ז"ל אין רע יורד מן השמים, שאי אפשר שמי שהוא הטוב הגמור ומקור הטובות כולם, ימשך ממנו רע בעצם, אבל כל מה שנמשך ממנו יבא לתכלית טוב. ולכן כל מה שיעניש השם יתברך האדם בעולם הזה, הוא על זה הדרך, אם להישיר החוטא בעצמו שישוב מדרכו הרעה, ואם אינו מקבל הישרה, לישר אחרים שלא יהיו רעים כמוהו. אבל עונשי העולם הבא, אי אפשר שיהיה זה כפי זה, כי הנפש לא תקבל עוד שם הישרה אחרת, אבל על הענין שהיתה כשנפרדה מהגוף, תשאר לעולם. וכן אי אפשר שיהיה המכוון בעונש ההוא להישיר אחרים, כי העונש ההוא נעלם לגמרי (מדיני) [מבני] העולם הזה, ואינו נראה להם כלל, ואם כן אחר שאין העונש דבר טוב אצל השם יתברך ומכוון בעצמו, נצטרך לומר כי העונשים ההם ענין טבעי, משיגים לנפש מצד עצמותה כאשר הרבתה אשמה בעולם הזה, כי כאשר אי אפשר שיכרית איש עצב אחד מעצביו ולא יכאב, כן אי אפשר שאיש ממנו ימרוד בהשם יתברך וימות במרדו ולא ישיגנו העונש ההוא. זהו הנראה בעונשי העולם הבא הנצחיים. אבל בעונשים הזמניים, כאותם שהזכירו רבותינו ז"ל (ר"ה טז ב יז א) יורדין לגיהנם ומצפצפין ועולין, או יורדים לגיהנם ונדונים שם י"ב חודש, נראה שיתקבצו שני דברים, האחד שיהיה דבר טבעי לנפש על הדרך שכתבתי, והשני שאותו הצער יביא הנפש לתכלית טוב, שתיזכך שם, כדי שתוכל להיות נהנית מזיו השכינה".
3. מקור לאיסור של צער בעלי חיים - טוב ה' לכל ורחמיו על כל מעשיו, ענף ממצות והלכת בדרכיו - כי תבא (פרק כ"ח פסוק ט').
1. חת"ס (ב"מ דף לב:) – "צער בעלי חיים דאורייתא. נראה מדכתיב ורחמיו על כל מעשיו".
2. ס' חרדים (פרק י"ד אות א') – "פ"ו דברכות (מ א) אמר רב יהודה אמר רב, אסור לאדם שיטעום כלום קודם שיתן מאכל לבהמתו, שנאמר ונתתי עשב בשדך לבהמתך והדר ואכלת ושבעת, דהוי צער בעלי חיים, וכל שכן שאסור לצער כל בעלי חיים בידים וכדאמרן בכמה דוכתי צער בעלי חיים דאורייתא, הביאוה הפוסקים. ומעשה היה בדורנו שהרב המקובל הגדול כמוהר"ר יצחק אשכנזי ז"ל הסתכל בפני חלמיד חכם אחד, ואמר לו נרשם בפניך עון צער בעלי חיים, והיה אותו תלמיד חכם מצטער ומפשפש בדבר, עד שמצא שאשתו לא היתה נותנת מאכל לתרנגולים בבקר אלא מנחת אותן הולכות בחצר וברחוב לנקר, ואז צוה עליה וזירזה לעשות להן גיבול הסובין והמים בבקר בבקר. ואחר שנתקן הדבר והרב לא ידע הסתכל בפניו ואמר לו סר עונך, [א"ל] מה היה הדבר, אז הגיד לו הענין. ונראה שזה ענף ממצות והלכת בדרכיו, ופירשו כמה הוא רחום אף אתה רחום וכו', וכתיב בו יתברך ורחמיו על כל מעשיו, (ענף מצוה)".
3. עי' רמ"א (או"ח סוף סי' רכ"ג), לבוש (שם סעי' ו'), ערה"ש (שם סעי' ט') – "המנהג לומר למי שלובש בגד חדש: תבלה ותתחדש. ויש מי שכתב שאין לומר כן על מנעלים או בגדים הנעשים מעורות של בהמה דאם כן היו צריכים להמית בהמה אחרת תחלה שיחדש ממנה בגד אחר, וכתיב: ורחמיו על כל מעשיו והנה הטעם חלוש מאד ואינו נראה, מ"מ רבים מקפידים על זה שלא לאמרו".
1) אמנם עי' אג"מ (חו"מ ח"ב סי' מ"ז אות א' ד"ה ועובדא) – "דאף אם יסבור רבי צער בע"ח הוא רק מדרבנן היה לו לומר שאסור, ולכן משמע שאמר לה אף שליכא איסור ממש יש לך להחמיר לנקוט במדת הרחמים של הקב"ה דמרחם אף על אלו שמצד מדת הדין לא היו ראוין לרחמים דורחמיו על כל מעשיו דאיירי בבני אדם כאלו שמצד מדת הדין לא היו ראוין לרחמים, דהא לא אפשר לפרש שקאי על איזה מהברואים שלא שייך בהם ענין חטא וכולן הם מעשה ידיו ועושין רצונו שבראן בשביל זה ואין שום טעם שירחם על איזה מין בע"ח יותר, שלכן גם את יש לך לרחם ולא תקפידי על קצת הטירחא שיהיה לך מהם כשלא תהרגם".
4. עי' ערך צער בעלי חיים.
4. מקור לאיסור של כעס.
1. רמב"ם (הל' דעות פרק א' הל' ו') – "כך למדו בפירוש מצוה זו, מה הוא נקרא חנון אף אתה היה חנון, מה הוא נקרא רחום אף אתה היה רחום, מה הוא נקרא קדוש אף אתה היה קדוש, ועל דרך זו קראו הנביאים לאל בכל אותן הכנויין ארך אפים ורב חסד צדיק וישר תמים גבור וחזק וכיוצא בהן, להודיע שהן דרכים טובים וישרים וחייב אדם להנהיג עצמו בהן ולהדמות אליו כפי כחו".
2. עי' ערך כעס.
5. איסור לדבר לשון הרע.
1. חפץ חיים (עשה י"ד).

